Diari Oficial de la Generalitat Valenciana


Sumari del DOGV 1056, del 03-05-1989 (1989/813781)

ORDRE de 10 d'abril de 1989, de la Conselleria d'Economia i Hisenda, per la qual s'acorda l'adquisició, per la Generalitat Valenciana, d'uns locals situats en l'edifici assenyalat amb el núm. 2 de l'Avda. Navarro Reverter.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/10/(2)/dof/vci/html**

### Dades del document

Número de DOGV
:   1056

Data del DOGV
:   03-05-1989

Secció del DOGV
:   DISPOSICIONS GENERALS

Número del document
:   1989/813781


Data del document
:   10-04-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 10 d'abril de 1989 de la Conselleria d'Economia i Hisenda, per la qual s'acorda l'adquisició per la Generalitat Valenciana, d'uns locals situats en l'edifici assenyalat amb el núm. 2 de l'av. Navarro Reverter.  
La Generalitat Valenciana és propietària d'una sèrie de locals que formen part de l?edifici situat a València, av. Navarro Reverter, núm. 2, on s'ubiquen serveis administratius de la Conselleria de Cultura, Educació i Ciència.  
Recentment es presentà en la Direcció General del Tresor i Patrimoni, oferta de venda de quatre locals més dins l?edifici esmentat. Atesa la necessitat que té la Generalitat d'ampliar les dependències dels Serveis Territorials de la Conselleria de Cultura, Educació i Ciència, i que les condicions de venda són favorables, es considera oportuna aconsellable l'adquisició d'aquests locals.  
Per això, d'acord amb el que estableix l'article 30 de la Llei de la Generalitat Valenciana 3/1986, de 24 d'octubre de Patrimoni de la Generalitat, i amb la prèvia valoració tècnica oportuna i informes del Servei de Patrimoni i de la Intervenció General.  
ORDENE:  
Article primer  
S'acorda l'adquisició mitjançant contractació directa a títol onerós i en virtut de compra-venda, dels locals següents:  
- Local número nou. Planta de despatxos en cinqué pis alt, amb accés pel replà de l'escala i ascensors. Es composa d'una zona de vestíbul central interior amb dos lavabos en les prolongacions laterals dreta i esquerra, i una zona de despatxos que volta el vestíbul, pel qual tenen entrada i que recauen directament a l'exterior, aquesta zona té, a més, en un sector dos petits lavabos. Té una superfície d'uns sis-cents tres metres vuitanta-vuit decímetres quadrats, dels quals uns cent setze metres quaranta-dos decímetres quadrats corresponen a la zona de vestíbul i els seus lavabos, i uns quatre-cents vuitanta-set metres quaranta-sis decímetres a la zona de despatxos. Confronta: pel front, av. Navarro Reverter; pel fons, carrer Gravador Esteve; per la dreta, xamfrà d'ambdues vies i per l'esquerra en part replà i en part límit esquerre de l'edifici. Quota: deu per cent. Figura inscrit en el Registre de la Propietat de València número 3, finca 2.200, foli 223 del tom 1.338, llibre 87 de la primera secció de Russafa, inscripció 2ª.  
- Local deu- B. Zona de despatxos en sisé pis corresponents als finestrals 1r. i 2n. del carrer del Gravador Esteve, i 1r., 2n., 3r., 4t. i 5é de l'av. Navarro Reverter, des del xamfrà de l?edifici a València, av. Navarro Reverter, núm. 2. Té una superfície de dos-cents cinquanta-vuit metres vint-i-cinc decímetres quadrats. Confronta, prenent com a front el xamfrà: per la dreta, entrant, carrer del Gravador Esteve; per l?esquerra, amb l'av. Navarro Reverter i pel fons, corredor i zona de vestíbul. Quota: quatre enters i vint-i-nou centèssimes per cent. Figura inscrit en el Registre de la Propietat de València número 3, finca 5.174, foli 1 del tom 1.340, llibre 88 de la primera secció de Russafa, inscripció 1ª.  
- Local deu- C. Zona de despatxos en sisé pis corresponents als finestrals 6é i 7é de l'Av. Navarro Reverter, comptant des del xamfrà de l?edifici a València, Av. Navarro Reverter, núm. 2. Té una superfície de cent vint-i-un metres quaranta-dos decímetres quadrats. Confronta, prenent com a front el corredor d'accés: per la dreta, cosa de la Sra. Florentina Mena, avui dels seus hereus; per l?esquerra, resta d'on es segrega pel fons, av. Navarro Reverter. Quota: dos enters per cent. Figura inserit en el Registre de la Propietat de València número 3, finca 5.175, foli 4 del tom 1.340, llibre 88 de la primera secció de Russafa, inscripció 1ª.  
- Local tretze- B. Zona de despatxos en vuité pis alt, que comprén els finestrals 1r, 2n, 3r, 4t i 5é del carrer del Gravador Esteve, comptats des del xamfrà de l'edifici a València, av. Navarro Reverter, núm. 2. Té una superfície de cent setanta-vuit metres quatre decímetres quadrats la zona de despatxos i de quaranta-cinc metres trenta-sis decímetres quadrats la zona destinada a vestíbul, és a dir en total dos-cents vint-i-tres metres quaranta decímetres quadrats. Confronta: pel front, el carrer del Gravador Esteve; per la dreta, xamfrà; pel fons, corredor, replà i el local tretze- A d'aquesta planta i per l'esquerra celobert. Quota: quatre enters vint-i-vuit centèssimes per cent . Figura inscrit en el Registre de la Propietat de València, número 3, finca 5.176, foli 7 del tom 1.340, llibre 88 de la primera secció de Russafa, inscripció la.  
Aquests locals són propietat de Capital & Venture Investiment, SA.  
Article segon  
Els locals esmentats es troben lliures de càrregues i gravàmens.  
La compra que necessàriament es formalitzarà en escriptura pública es realitzarà per un preu de cent noranta milions dues-centes quaranta-cinc mil quatre-centes noranta-quatre pessetes (660.083.663 PTA).  
Les despeses i impostos que se?n deriven seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 10 d'abril de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI